Translate the text from Welsh to English.



 
Yfory byddaf yn cyhoeddi lansiad Clystyrau cyntaf y Rhaglen Cymunedau yn Gyntaf newydd. Rwyf wedi cymeradwyo cyllid ar gyfer pedwar Clwstwr yng Nghaerffili, pedwar yng Nghaerdydd, un yng Ngwynedd ac un ym Mro Morgannwg. Yn ogystal, mae’r Prif Weinidog wedi cymeradwyo cyllid ar gyfer dau Glwstwr Cymunedau yn Gyntaf yn Sir y Fflint. Mae’r cyllid a gymeradwywyd ar gyfer y Clystyrau hyn yn werth ychydig dros £19 miliwn hyd at fis Mawrth 2015\.

Mae’r 12 Clwstwr hyn yn cynrychioli bron i chwarter y rhaglen yr wyf yn disgwyl iddi ddatblygu dros y misoedd nesaf.  Derbyniodd Llywodraeth Cymru geisiadau gan 52 o ardaloedd cymwys. Gyda’i gilydd, mae’r rhain yn cynrychioli’r holl gymunedau sy’n gymwys i gael eu cynnwys yn y rhaglen newydd. Ceir cyhoeddiadau pellach am y Clystyrau eraill dros yr wythnosau nesaf ac rwy’n disgwyl i’r rhaglen newydd fod ar waith i raddau helaeth yn gynnar yn 2013\.

  
Mae’r newidiadau sy’n cael eu cyflwyno i’r rhaglen Cymunedau yn Gyntaf yn dilyn ymgynghoriad helaeth a gynhaliwyd yn 2011, ac maent wedi derbyn cefnogaeth gref gan lawer o randdeiliaid. Y nod yw creu Rhaglen Mynd i’r Afael â Thlodi sy’n Canolbwyntio ar y Gymuned, gyda’r pwyslais ar gefnogi’r bobl hynny sydd fwyaf agored i niwed yn ein hardaloedd mwyaf difreintiedig. 

  
Mae’r cyhoeddiad yn dangos bod y rhaglen newydd yn dechrau ymffurfio o ddifrif.  Mae gan bob un o’r Clystyrau newydd Gynllun Cyflawni sy’n dangos sut y bydd y rhaglen yn yr ardal honno yn helpu i wella canlyniadau o ran iechyd, addysg a’r economi. 

  
Ymhlith y prosiectau yng Ngwynedd mae yna Wasanaeth Cyflogaeth a rhaglenni gwirfoddoli i ddatblygu sgiliau. Mae’r rhain yn gweithio i greu a hybu cyfleoedd cyflogaeth mewn gwahanol sectorau gan gynnwys diwydiant a gweithgareddau awyr agored. Mae Sir y Fflint wedi pennu gwaith hanfodol i’w gyflawni mewn meysydd fel Cynhwysiant Cymdeithasol i Bobl Hŷn, Dysgu fel Teulu, gweithio gyda phobl ifanc NEET, Llythrennedd Ariannol a Chydlyniant Cymunedol. 

  
Yng Nghaerdydd mae’r prosiectau yn cynnwys gwaith ar Gynhwysiant Digidol, Cydweithfeydd Bwyd a gwella sgiliau sylfaenol. Yn ogystal â cheisio ymestyn y sylfaen sgiliau a chyfleoedd cyflogaeth yn yr ardal, mae Bro Morgannwg wedi rhoi blaenoriaeth i brosiectau iechyd gan gynnwys prosiectau iechyd cymunedol, gwella iechyd meddwl a chynyddu gweithgarwch corfforol. Mae Clystyrau Caerffili wedi pennu gweithio gyda phobl ifanc NEET, gwella cyflogaeth ac incwm a gweithio i wella iechyd y gymuned fel meysydd gwaith allweddol.

  
Gyda’i gilydd, bydd y rhaglen yn gyfraniad allweddol bwysig at Gynllun Gweithredu Llywodraeth Cymru ar gyfer Trechu Tlodi. Mae pob cais wedi’i asesu’n ofalus er mwyn sicrhau bod y gyfran fwyaf bosibl o’r gyllideb yn cael ei defnyddio i weithredu prosiectau mewn cymunedau yn hytrach na chael ei gwario ar weinyddiaeth. 

  
Bydd Cynnwys y Gymuned yn ganolog i’r rhaglen o hyd. Rydym yn awyddus i weld mwy o bobl leol yn cymryd rhan yn Cymunedau yn Gyntaf, felly bydd pob Clwstwr yn datblygu Cynllun Cynnwys y Gymuned er mwyn sicrhau bod hynny’n digwydd. Rhaid i’r Clystyrau ddangos bod mwy o bobl leol yn cael cyfle i gyfrannu mewn amrywiol ffyrdd. Caiff Byrddau Rhanbarthol eu datblygu hefyd er mwyn cefnogi’r Clystyrau a’r Cyrff Cyflawni Arweiniol. Y bwriad yw y bydd gan y cynrychiolwyr cymunedol lais cryf ar y Byrddau Rhanbarthol er mwyn sicrhau nad yw ffocws cymunedol y rhaglen yn cael ei golli. Mae’n hanfodol bod y gymuned yn parhau i gael ei grymuso, a bod yna gyd\-drafod â hi, o dan y rhaglen.

Bydd llawer o’r Partneriaethau Cymunedau yn Gyntaf cyfredol yn parhau, ond bydd gan bob Clwstwr yr hyblygrwydd bellach i ddatblygu’r strwythurau anffurfiol sy’n gweddu orau i’w amgylchiadau lleol. Er y rhoddir cefnogaeth gref i’r cymunedau ym mhob un ohonynt o hyd, bydd y newid i gyfeiriad llai o ardaloedd mwy o faint yn golygu y gellir rhannu peth adnoddau rhwng cymunedau.

  
Mae’r newidiadau yn ymateb i argymhellion adroddiadau Swyddfa Archwilio Cymru a’r Pwyllgor Cyfrifon Cyhoeddus a gyhoeddwyd yn 2009 a 2010\. Yn arbennig, bydd y trefniadau newydd yn cynnig darlun llawer cliriach a mwy cyson o sut y mae’r rhaglen yn helpu i greu Cymunedau Mwy Ffyniannus, Cymunedau Iachach a Chymunedau sy’n Dysgu. 

  
Mae yna fframwaith monitro newydd, cadarn ar gyfer rhaglen hon. Byddwn yn casglu ac yn cyhoeddi gwybodaeth allweddol am waith a chyflawniadau’r Clystyrau, ynghyd â’r rhaglen gyfan. Ceir Corff Cyflawni Arweiniol dynodedig ar gyfer pob clwstwr er mwyn sicrhau bod y trefniadau llywodraethu yn dda a bod y gymuned yn cael ei chynnwys. Bydd fy swyddogion yn cydweithio’n agos â’r Cyrff Cyflawni Arweiniol a bydd Byrddau Rhaglen Cymunedau yn Gyntaf Rhanbarthol hefyd yn goruchwylio ac yn cefnogi eu gwaith.

  
Rydym hefyd yn creu cysylltiadau cryfion â rhaglenni eraill Llywodraeth Cymru fel y gall y Clystyrau Cymunedau yn Gyntaf elwa ar y mentrau amrywiol sy’n cael eu datblygu gydag asiantaethau ac adrannau eraill Llywodraeth Cymru. O ganlyniad, rwy’n disgwyl gallu gwneud cyhoeddiadau pellach yn y dyfodol ynghylch cyllid atodol y gall yr ardaloedd Cymunedau yn Gyntaf elwa arnynt, ac a fydd yn cefnogi gwaith timau’r Clystyrau yn yr ardaloedd a gyhoeddir yfory  ac mewn ardaloedd eraill.

  
Ceir rhagor o wybodaeth am Cymunedau yn Gyntaf ar wefan Llywodraeth Cymru yn  
www.cymru.gov.uk/cymunedauyngyntaf

  






Translation:


 
 


 


Tomorrow I will be announcing the launch of the first Clusters in the new Communities First Programme.  I have approved funding for 4 Clusters in Caerphilly, 4 in Cardiff, 1 in Gwynedd and 1 in the Vale of Glamorgan.   In addition, the First Minister has approved funding for 2 Communities First Clusters in Flintshire.  The funding approved for these Clusters is just over £19million up to March 2015\.


These 12 Clusters represent nearly a quarter of the programme that I expect to take shape over the next few months.   The Welsh Government has received applications from 52 eligible areas.  Taken together these cover all of the communities eligible for inclusion in the new programme.    Further announcements about other Clusters will follow over the coming weeks and I expect the new programme to be substantially in place early in 2013\.


  

The changes being made to the Communities First programme follow a major consultation in 2011 and have received strong support from many stakeholders. The aim is to create a Community Focussed Tackling Poverty Programme that focuses on supporting the most vulnerable people in our most deprived areas. 


  

Tomorrow’s announcement gives real substance to the new programme.  Each of the new Clusters has a Delivery Plan that shows how the programme in that area will contribute to improved outcomes in relation to health, education and the economy.


 


Projects in Gwynedd include an Employment Service and volunteering programmes to develop skills. These are working to create and promote employment opportunities in different sectors including industry and outdoor activity. Flintshire have identified key work to be undertaken in areas such as Social Inclusion for Older People, Family Learning, work with NEET’s, Financial Literacy and Community Cohesion. 


  

In Cardiff projects include work on Digital Inclusion, Food Co\-ops and improving basic skills. As well as looking at increasing the skills base and employment opportunities of the area, the Vale of Glamorgan has prioritised health projects including community health projects, improving mental health and increasing physical activity. Caerphilly Clusters have identified key work to be undertaken with NEET’s, improving employment and income and work to improve the health of the community.


  

Overall, the programme will make a key contribution to the Welsh Government's Tackling Poverty Action Plan. Every application has been carefully assessed to ensure that the highest possible proportion of the budget to be used to deliver projects in local communities rather than being spent on administrative costs. 


  

Community Involvement will remain central to the programme. We want to see more local people becoming actively involved in Communities First and so each Cluster will develop a Community Involvement Plan to ensure that this happens. The Clusters must demonstrate that an increasing number of local people have the opportunity to contribute in a variety of ways. Regional Boards will also be developed to support the Clusters and the Lead Delivery Bodies. It is intended that community representatives will have a strong voice on the Regional Boards ensuring that the community focussed nature of the programme is not lost. It is essential that the community continues to be engaged and empower under the programme.


Many existing CF Partnerships will continue, but each Cluster will now have the flexibility to develop informal structures that best suit the local circumstances. While there will still be strong support for the communities in each , the move to fewer, larger areas will mean that some resources can be shared between communities. 


  

The changes take into account the recommendations of the Wales Audit Office and Public Accounts Committee reports published in 2009 and 2010\. In particular, the new arrangements will provide a much clearer and more consistent picture of how the programme is contributing to the creation of more Prosperous, Healthier and Learning Communities. 


  

There is a robust new monitoring framework for the programme.   We will be gathering and making public key information about the work and achievements of the Clusters and the programme as a whole.   There is a designated Lead Delivery Body for each Cluster to ensure good governance and strong community involvement.   My officials will work closely with Lead Delivery Bodies and Communities First Regional Programme Boards will also oversee and support their work.


  

We are also putting in place strong links with other Welsh Government programmes so that CF Clusters are able to benefit from a range of initiatives being developed with other Welsh Government departments and agencies.   In consequence I expect to make further announcements in the future about additional funding which will benefit Communities First areas and support the work of the Cluster teams in the areas launched tomorrow and others.


  

More information about Communities First is on the Welsh Government website at  

www.wales.gov.uk/communitiesfirst